איזה מזג אוויר נהדר!
יופי של עבודה!
אתה ספורטאי מעולה!
אלו מחמאות, נכון?
ובכן, אולי.
זה תלוי בגישה
ובנימת הקול בה הדברים נאמרים,
אלו בהחלט עשויות להיות מחמאות.
אבל הן יכולות גם להיות
אמירות עוקצניות ותוקפניות.
השינוי הקל בגישה שמאחורי המלים
חושף את מה שאנו מכנים "אירוניה מילולית".
אז כשמישהו אומר, "איזה מזג אוויר נהדר",
בהחלט ייתכן שאותו אדם אכן מתכוון לכך
אם השמש זורחת,
הציפורים שרות,
והרוח נעימה.
אבל אם מזג האוויר נורא ואיום,
השמיים מתכסים עננים,
והרוח חזקה וזועפת,
ומישהו אז אומר, "איזה מזג אוויר נהדר",
כנראה שהוא לא באמת מתכוון לכך.
הוא כנראה מתכוון לומר שמזג האוויר נורא,
אבל אומר את ההיפך.
זאת אירוניה מילולית:
כשהדובר אומר את ההיפך ממה שהוא חושב.
אתם ודאי חושבים,
"האין זו ציניות?
נכון שהדובר הוא ציני?"
נכון.
כשאדם אומר את ההיפך ממה שהוא חושב,
זו אירוניה מילולית.
כשאדם עושה מאמץ נוסף
כדי להביע את ההיפך ממה שהוא חושב
ומנסה להיות קצת עוקצני ומרושע,
כאילו הוא לועג למשהו,
זו ציניות.
קחו את הדוגמה השניה:
"יופי של עבודה!"
מישהו הגשים זה עתה את חלום-חייו:
יופי!
מישהו ניצח בספורט:
יופי!
מישהו נכנס מאחור במכונית אחרת:
לא יופי.
אז כשהנוסע אומר, "עבודה יפה!"
הוא ודאי מתכוון להיפך מכך
עם שמץ של שעשוע עוקצני.
זאת אירוניה מילולית וגם ציניות.
כשאומרים לספורטאי אולימפי, "אתה אתלט מוכשר",
זו אמירה כנה ללא שום אירוניה מילולית.
כשאומרים זאת לשלומיאל שכושל לתוך שיעור אנגלית
ושומט את כל ספריו ואת תכולת הקלמר שלו על הרצפה,
זאת אכזריות וגם אירוניה מילולית,
כי לא זו הכוונה האמיתית.
זאת היא אירוניה מילולית.
אמרתם את ההיפך ממה שהתכוונתם.
נוסף על כך, מאחר שהתכוונתם
ללעוג למסכן הזה,
לא רק שנהגתם באירוניה מילולית,
אלא גם בציניות.
אך היזהרו.
בעוד כל האמירות הציניות מתאימות להגדרת האירוניה המילולית,
לא כל אירוניה מילולית היא צינית.
אירוניה מילולית היא כאשר מה שמתכוונים לומר
הוא ההיפך ממה שנאמר,
בעוד שציניות מוסיפה שמץ של גסות.
עם זאת, לעתים,
עשויה להיות שכבת משמעות נוספת
ללא נימה צינית.
בסדר. כעת צאו החוצה,
ומיצאו דוגמאות לאירוניה מילולית ולציניות.
בהצלחה!
לא, ברצינות, אני מתכוון לכך. בהצלחה!
לא, לא. באמת.
אני באמת מאחל לכם הצלחה במשימה הקשה הזו.
בסדר, בסדר. בהצלחה, בכנות.
אתם יכולים לעשות את זה!
אני לא מדבר באירוניה מילולית.